Temeljem članka 48. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 150/11, 144/12 i 19/13) te članka 49. Statuta Grada Makarske (Glasnik Grada Makarske br. 8/09, 13/09, 2/13, 8/13 i 9/13 - pročišćeni tekst), Gradonačelnik Grada Makarske, u postupku stjecanja (sporazumnog otkupa) prava vlasništva na zemljištu na trasi puta u ulici Požare u Makarskoj, dana 21. lipnja 2016. godine, donio je slijedeći

**Z A K L J U Č A K**

**o otkupu zemljišta za prometnicu**

**(ulica Požare, naselje Makarska)**

I.

Za potrebe uređenja dijela trase puta u ulici Požare (sjeverno od glavne trafostanice TS 110 kV), odnosno u svrhu uređenja imovinsko-pravnih odnosa u obuhvatu izgradnje navedene prometnice, Grad Makarska kupuje slijedeće nekretnine odnosno dijelove zemljišta označene kao:

A1. Dio kat.čest.zem. 646/3, pašnjak, u z.u. 508 k.o. Veliko Brdo, i to dio od 204 m2, označen brojevima od 1-2-3-4-5-6-19-20-1, u skici terena br. 80/16 od 08.06.2016. g. (Skalina d.o.o. Omiš),

A2. Dio kat.čest.zem. 645/4, vrt, u z.u. 897 k.o. Veliko Brdo, i to dio od 296 m2, označen brojevima od 6-7-8-16-17-18-19-6, u skici terena br. 80/16 od 08.06.2016. g. (Skalina d.o.o. Omiš),

A3. Dio kat.čest.zem. 1828/3 (nova izmjera, č.z. 409/1), šuma Požare, u z.u. 4910 k.o. Makarska Makar, i to dio od 284 m2, označen brojevima od 8-9-10-11-12-13-14-15-16-8, u skici terena br. 80/16 od 08.06.2016. g. (Skalina d.o.o. Omiš),

Sukladno traženju vlasnika parcela, Grad Makarska otkupljuje i ostatak površina

preostalih od matičnih čestica, a koji dijelovi se nalaze preko puta i to:

B1. Dio kat.čest.zem. 645/4, vrt, u z.u. 897 k.o. Veliko Brdo, i to dio od 194 m2, označen brojevima od 16-17-18-19-21-22-16, u skici terena br. 80/16 od 08.06.2016. g. (Skalina d.o.o. Omiš), ostatak južno od trase puta, gospodarski neiskoristiv za vlasnike,

B2. Dio kat.čest.zem. 1828/3 (nova izmjera, č.z. 409/1), šuma Požare, u z.u. 4910 k.o. Makarska Makar, i to dio od 284 m2, označen brojevima od 8-9-10-11-12-13-14-15-16-8, u skici terena br. 80/16 od 08.06.2016. g. (Skalina d.o.o. Omiš), i to dio od 125 m2, označen brojevima 8-9-10-11-12-13-14-15-16-8, ostatak sjeverno od trase puta, gospodarski neiskoristiv za vlasnike.

II.

Otkup nekretnina iz točke 1. ovog zaključka izvršit će se neposrednom pogodbom, temeljem procijenjene tržišne vrijednosti nekretnina, odnosno Procjembenog elaborata, broj 155/15, izrađenog po Tonki Aljinović Gojak, dipl.ing.građ., stalnom sudskom vještaku za graditeljstvo, Makarska, lipanj 2016. godine.

III.

Naknada za otkup predmetnog zemljišta utvrđuje se u iznosu od 677,00 kn po metru četvornom, što ukupno za 1.103 m2 iznosi 746.731,00 kn (slovima: sedamstočetrdesetšesttisuća- sedamstotridesetijednakuna).

Sukladno vlasničkim pravima, naknada će se isplatiti svakom od vlasnika odnosno suvlasnika, prema broju četvornih metara i u razmjernom dijelu kupoprodajne naknade, u roku od 15 dana po pojedinačnim potpisima ugovora o kupoprodaji.

IV.

Za otkup zemljišta odnosno za sklapanje kupoprodajnih ugovora traži se suglasnost Gradskog vijeća.

V.

Ovaj Zaključak stupa na snagu danom donošenja.

Klasa, 944-18/16-01/1

Ur.br. 2147/05-05-02/1-16-5

Makarska, 21. lipnja 2016.

GRADONAČELNIK

Tonći Bilić,ing.

**O b r a z l o ž e n j e**

**Zaključka o otkupu zemljišta za prometnicu,**

**ulica Požare u Makarskoj**

Za potrebe izgradnje odnosno imovinsko pravnog uređenja prometnice u Makarskoj, u dužini od cca 120 m, dio ulice Požari, od Puta za Veliko Brdo do novogradnje, zgrade u vlasništvu Frane Puharića. Radi osiguranja vlasništva odnosno uređivanja imovinskih odnosa u obuhvatu zahvata, Grad Makarska otkupljuje dijelove zemljišta unutar trase projektiranog puta, sve prema skici terena broj 80/2016, od 08. lipnja 2016. godine, skica uklopljena i preklopljena na katastarski plan, izrađena od Skalina d.o.o., po ovlaštenom geodetu Nikoli Kuprešaninu, dipl.ing.geod.

Izgradnja predmetnog dijela trupa ceste, do finalnog asfaltnog zastora, zajedno sa postavljanjem javne rasvjete, u naravi je već izvedena, sve temeljem provedenog postupka javne nabave i prema Odluci o odabiru ponuditelja, klasa: 406-09/16-02/20, ur.broj: 2147/05-04-12/1-16-7 od 09. lipnja 2016. godine, a ugovor o izvođenju radova sklopljen sa izvođačem „Cestogradnja“ d.o.o. Split.

Sukladno pozitivnim propisima o procijeni vrijednosti nekretnina, Grad Makarska je za potrebe utvrđivanja tržišne vrijednosti zemljišta i formiranja cijene otkupa, naručio procjembeni elaborat koji je izrađen od strane stalnog sudskog vještaka za graditeljstvo Tonke Aljinović Gojak, dipl.inž.građ. iz Makarske, lipanj 2016, broj 80/16, te je prema istom tržišna vrijednost zemljišta na navedenom području procijenjena na iznos od 1.445,95 kuna po metru četvornom (192 eura/m2).

Budući su i vlasnici nekretnina odnosno neizgrađenog zemljišta, imali također i svoj privatni interes za provedbu istog puta i to upravo sukladno javnom interesu odnosno interesu Grada, to je Grad Makarska sa vlasnicima dogovorio kupoprodajnu naknadu u iznosu od 677,00 kn /m2 (90 eura / m2), što ukupno za sve površine buduće prometnice od 784 m2 kupoprodajna naknada iznosi 530.768,00 kn. S obzirom da provedbom predmetnog puta od predmetnih parcela preostaje dio koji je veličinom i oblikom u potpunosti u gospodarskom smislu neiskoristiv, to je Grad Makarska prihvatio traženje vlasnika da im se pod istim uvjetima otkupe i takvi dijelovi odnosno preostale površine, što ukupno površinski iznosi 319 metara četvornih, odnosno financijski, prema istim cijenama otkupa 215.963,00 kn. Na kraju, sve zbrojeno, i površina pod trasom puta kao i preostale površine daju sveukupno 1.103 metara četvornih za otkup, dok je kupoprodajna naknada utvrđena na ukupan iznos od 746.731,00 kn.

Za realizaciju ovog zaključka / odluke sklopit će se ugovori o kupnji predmetnih zemljišta prema navedenim uvjetima iz zaključka i određenjima iz suglasnosti Gradskog vijeća

**GRADONAČELNIK**

**Tonći Bilić,ing.v.r.**

Temeljem članka 48. stavak 3. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12 i 19/13), te članka 36. Statuta Grada Makarske (Glasnik Grada Makarske br. 8/09, 13/09, 2/13, 8/13 i 9/13 - pročišćeni tekst), Gradsko vijeće Grada Makarske, u postupku stjecanja prava vlasništva (sporazumnog otkupa) na zemljištu u trasi puta u dijelu Ulice Požare u Makarskoj, Gradsko vijeće je na svojoj \_\_\_ sjednici, \_\_\_\_ srpnja 2016. godine, donijelo je slijedeću

**O D L U K U**

**o suglasnosti za otkup zemljišta u dijelu prometnice**

**(Ulica Požare u Makarskoj)**

I.

Za potrebe vlasničkog uređenja dijela trase puta u Ulici Požare u Makarskoj (kod TS 110kV), daje se suglasnost za otkup prava vlasništva na slijedećim nekretninama odnosno dijelovima zemljišta, i to za:

A1. Dio kat.čest.zem. 646/3, pašnjak, u z.u. 508 k.o. Veliko Brdo, i to dio od 204 m2,

A2. Dio kat.čest.zem. 645/4, vrt, u z.u. 897 k.o. Veliko Brdo, i to dio od 296 m2,

A3. Dio kat.čest.zem. 1828/3 (nova izmjera, č.z. 409/1), šuma Požare, u z.u. 4910 k.o. Makarska Makar, i to dio od 284 m2,

kao i za ostatke površina preostalih od matičnih čestica, a koji dijelovi se nalaze preko puta ulice i za vlasnike predstavljaju nakon provedbe ulice nekoristan dio:

B1. Dio kat.čest.zem. 645/4, vrt, u z.u. 897 k.o. Veliko Brdo, i to dio od 194 m2,

B2. Dio kat.čest.zem. 1828/3 (nova izmjera, č.z. 409/1), šuma Požare, u z.u. 4910 k.o. Makarska Makar, i to dio od 284 m2,

ukupno 1103 m2, prema skici terena br. 80/16 od 08. lipnja 2016. godine, izrađena od Skalina d.o.o. Omiš, po ovlaštenom geodetu Nikoli Kuprešaninu, dipl.ing.geod.

a sve po cijeni od 677,00 kn po metru četvornom, sukladno Zaključku Gradonačelnika Grada Makarske, klasa: 944-18/16-01/1, ur.br. 2147/05-05-02/1-16-5 od 21. lipnja 2016. godine.

II.

Kupoprodajna naknada za otkup 1103 m2 zemljišta iz točke I. utvrđuje se u ukupnom iznosu od 746.731,00 kn (slovima: sedamstočetrdesetšesttisućasedamstotridesetijednakuna).

III.

Daje se ovlaštenje gradonačelniku Grada Makarske da sklopi ugovore o kupoprodaji predmetnih nekretnina.

IV.

Ova odluka stupa na snagu osmog dana od dana objave u „Glasniku Grada Makarske“ .

Klasa, 944-01/16-10/1

Ur.br. 2147/05-05-02/1-16-6

Makarska, \_\_\_\_\_ srpnja 2016.

PREDSJEDNICA

GRADSKOG VJEĆA

Jagoda Martić, dipl.ing.kemije